《谒严先生祠 其一》
明代·李楩

雨雪归舟泛碧天，布帆轻稳客称仙。滩头人寂瞻遗躅，祠下潭空忆往年。

盖代经纶传渭壑，一竿烟水绘涛笺。先生不钓千秋誉，悔着羊裘几未先。

作者简介：李楩，字其础。程乡（今梅州梅县）人。士淳子。明思宗崇祯十二年（一六三九）举人。淡于仕进，尤嗜古，工书法。有《函秘斋诗文集》。清光绪《嘉应州志》卷二三有传。